অ্যাশেজ (ব্যান্ড)

অ্যাশেজ হলো বাংলাদেশের একটি জনপ্রিয় বাংলা রক ব্যান্ড। ব্যান্ডটি মূলত অল্টারনেটিভ রক ঘরানার সুরের জন্য পরিচিত। 
 ইতিহাস 
অ্যাশেজ ২০০৬ সালে জুনায়েদ ইভান (কণ্ঠ), সুলতান রাফসান খান (গিটার) এবং তৌফিক আহমেদ বিজয়ের (ড্রামস) হাত ধরে প্রতিষ্ঠিত হয়। তবে আনুষ্ঠানিকভাবে ২০০৮ সালের ২৭ নভেম্বর ধানমন্ডিতে তারা প্রথম কনসার্টে অংশ নেয় এবং যাত্রা শুরু করে। ২০১০ সালে ব্যান্ডটি প্রথম একক গান প্রকাশ করে। শুরুর দিকে ব্যান্ডে তোহিদ এবং তানিম নামে আরও দুইজন সদস্য ছিলেন, যারা পরবর্তীতে পড়াশোনার কারণে ব্যান্ড ছেড়ে চলে যান। ২০১১ সালে আদনান বিন জামান এবং ওয়াহিদ উজ জামান তুর্য ব্যান্ডে যোগ দেন এবং লাইনআপ সম্পূর্ণ করেন।

ব্যান্ডটির প্রথম পূর্ণাঙ্গ স্টুডিও অ্যালবাম চারপোকা ২০১৪ সালে মুক্তি পায়, যদিও অ্যালবামের গানগুলো ২০১০-১১ সালের দিকেই রেকর্ড করা হয়েছিল। 'চারপোকা' অ্যালবামের জনপ্রিয় গানগুলোর মধ্যে একটি হলো '১৭ পৃষ্ঠা'।

২০২২ সালের ডিসেম্বরে অ্যাশেজ তাদের প্রথম ইউরোপ সফর সম্পন্ন করে। তারা নেদারল্যান্ডস (আমস্টারডাম), জার্মানি (ফ্রাঙ্কফুর্ট) এবং ফ্রান্সের (প্যারিস) তিনটি কনসার্টে পরিবেশন করে, যা ছিল মূলত বিজয় দিবস উদযাপন কনসার্ট।
দীর্ঘ নয় বছর বিরতির পর, ২০২৩ সালে ব্যান্ডটি তাদের দ্বিতীয় অ্যালবাম অন্তঃসারশূন্য মুক্তি দেয়। এই অ্যালবামে মোট সাতটি গান ছিল।

 সদস্যবৃন্দ 
 বর্তমান সদস্য (লাইনআপ) 
 জুনায়েদ ইভান – কণ্ঠ (২০০৬–বর্তমান); গান রচনার মূল দায়িত্ব তার।
 সুলতান রাফসান খান – গিটার (২০০৬–বর্তমান)
 তৌফিক আহমেদ বিজয় – ড্রামস (২০০৬–বর্তমান)
 আদনান বিন জামান – কিবোর্ডস (২০১১–বর্তমান)
 ওয়াহিদ উজ জামান তুর্য – বেস গিটার (২০১১–বর্তমান)

 প্রাক্তন সদস্য 
 তোহিদ
 তানিম

 ডিস্কোগ্রাফি 
অ্যাশেজ দুটি স্টুডিও অ্যালবাম এবং একাধিক জনপ্রিয় একক গান প্রকাশ করেছে।

 স্টুডিও অ্যালবাম 
 অ্যালবামের নাম মুক্তির সাল নোট ছাড়পোকা ২০১৪ প্রথম অ্যালবাম। এই অ্যালবামের গান 'উড়ে যাওয়া পাখির চোখে' তৌফিক আহমেদ বিজয়ের প্রিয় গান। অন্তঃসারশূন্য ২০২৩ নয় বছর পর মুক্তিপ্রাপ্ত দ্বিতীয় অ্যালবাম; ৭টি গান রয়েছে।

 জনপ্রিয় একক গান 
 হীন (Hīn)
 নিজের জন্য (Nijer Jonno)
 চারদেয়াল (Chardeyal)
 তামাক পাতা (Tamak Pata) – একটি বহুল জনপ্রিয় গান।
 সেই আমারে (Shey Amare)
 ১৭ পৃষ্ঠা (17 Prishtha)

 তথ্যসূত্র 

বিষয়শ্রেণী:সঙ্গীত দল
বিষয়শ্রেণী:বাংলা ব্যান্ড